Súradnice: 42°08′32″S 24°44′20″V﻿ / ﻿42,1422558°S 24,7389723°V﻿ / 42.1422558; 24.7389723

**Chrám svätých Petra a Pavla** (bulh. Църква „Свети свети Петър и Павел" – *Cărkva „Sveti sveti Petăr i Pavel"*), alebo (bulh. Храм „Свети свети Петър и Павел" – *Hram „Sveti sveti Petăr i Pavel"*) je pravoslávny chrám z prvej tretiny 20. storočia nachádzajúci sa v centrálnej časti mesta Plovdiv v okrese Plovdiv v Plovdivskej oblasti v južnom Bulharsku.

Iný názov
---------

Medzi veriacimi farnosti je chrám známy aj pod neoficiálnym názvom **Chrám svätého Mínu** (bulh. Църква „Свети Мина" – *Cărkva „Sveti Mina"*).

Lokalita
--------

Pravoslávny chrám svätých Petra a Pavla sa nachádza v centrálnej časti mesta Plovdiv na južnom úpätí pahorku Bunardžik na ulici Nikolu Petkova 2 v mestskej štvrti známej pod lokálnym názvom „Invaliden kvartal" (bulh. Инвалиден квартал, doslova *Invalidná štvrť*).

Dejiny a súčasnosť
------------------

Budova bola postavená v rokoch 1932 – 1933. Oficiálne vysvätený bol chrám 26. mája 1935 plovdivským metropolitom Maximom. V roku 1947 bola ku chrámu pristavaná zvonica. V roku 1984 bol v budove inštalovaný ikonostas. Chrám je v súčasnosti funkčným farským chrámom. Chrámový sviatok sa slávi 29. júna.

Charakteristika
---------------

Chrám svätých Petra a Pavla je jednoloďová budova s pôdorysom tvaru predĺženého kríža. Autorom projektu bol významný modernistický architekt Hristo Peev (bulh. Христо Пеев). Chrám je typickým predstaviteľom cirkevnej architektúry postavenej v slohu bulharskej moderny, vyznačujúcej sa najmä národnými motívmi a to predovšetkým odkazom na architektúru z obdobia bulharského národného obrodenia. Architektonicky najvýraznejším prvkom je v tomto smere veža zvonice bohatá na prvky napodobujúce obytnú architektúru z obdobia bulharského národného obrodenia. Zvonica bola k budove pristavaná neskôr a bola postavená podľa projektu architekta Stefana Todorova. Zvonku je budova omietnutá spôsobom typickým pre obdobie moderny s hrubou vrstvou omietky s hlbokým ozdobným ryhovaním. Ikonostas vyhotovený v 80. rokoch 20. storočia je vyrobený z orechového dreva a jeho autorom je rezbár Petăr Kušev. Autormi ikon a fresiek sú umelci Nikolaj Rostovcev, Karl Jordanov, Kostadin Gospodinov, Nikola Gospodinov, Dimităr Bakalski a Borislav Džamdžiev.

Zaujímavosť
-----------

* V budove sa uchováva ikona svätého Minu o ktorej sa traduje, že je zázračná a tomuto svätcovi je zasvätená aj kaplnka nachádzajúca sa v chráme. Každý rok sa na pamiatku tohoto svätca koná v chráme bohoslužba a to v deň výročia jeho úmrtia 11. novembra.

Galéria
-------

* Celkový pohľad na chrám z juhozápaduCelkový pohľad na chrám z juhozápadu
* Detailný pohľad na vežu zvoniceDetailný pohľad na vežu zvonice
* Pohľad na západnú fasádu budovyPohľad na západnú fasádu budovy
* Pohľad na južnú fasádu budovyPohľad na južnú fasádu budovy
* Pohľad na južnú fasádu budovyPohľad na južnú fasádu budovy
* Detail z južnej fasádyDetail z južnej fasády
* Detail z južnej fasádyDetail z južnej fasády
* Pohľad na východnú fasádu budovy s apsidouPohľad na východnú fasádu budovy s apsidou
* Detailný pohľad na vstupný portál v západnej fasáde chrámuDetailný pohľad na vstupný portál v západnej fasáde chrámu
* Pohľad na chrám z vrcholu pahorku BunardžikPohľad na chrám z vrcholu pahorku Bunardžik
* Pohľad na chrám a faru v popredí z ulice "Nikola Petkov" v svahu pahorku BunardžikPohľad na chrám a faru v popredí z ulice "Nikola Petkov" v svahu pahorku Bunardžik
* Pohľad na chrám z pahorku Mladežki chălmPohľad na chrám z pahorku Mladežki chălm

Referencie
----------

1. 1 2 3 4 5 6 7 8 9  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 442. (po bulharsky)
2. 1 2 3  bnr.bg
3. 1 2 3 4 5  podtepeto.com
4. 1 2 3 4 5  opoznai.bg
5. 1 2 3  MAKARINOV, Vasil; KARAKOLEV, Teodor. Bălgarski architekturen modernizăm – Obrazci ot 1920-te, 1930-te, 1940-te godini. Sofia : Nov bălgarski univerzitet. 2017. 78 s. ISBN 9789545359712. S. 50 – 51. (po bulharsky)
6. 1 2  plovdivskamitropolia.bg

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätých Petra a Pavla (Plovdiv)**